Iktatószám: /2009.

**E l ő t e r j e s z t é s**

**Ősi Község Önkormányzat Képviselő-testületének 2009. október 29-ei ülésére**

**Tárgy:** A közrend és a közbiztonság erősítése érdekében településőr foglalkoztatásával kapcsolatos pályázat elfogadása

**Előterjesztő:** Kerekes Anna polgármester

**Előkészítő:** Péringer Ferencné jegyző

**Tisztelt Képviselő-testület!**

Az Igazságügyi és Rendészeti Minisztérium a Kormány által a közrend és közbiztonság erősítése érdekében felhívást tett közzé településőrök alkalmazására. Az IRM támogatja az önkormányzatok közterület-felügyelők alkalmazására irányuló törekvését. A tárca havi 100 000 Ft+ jutalékai összegű támogatást nyújt szakképzett településőrök foglalkoztatásához. Szakképzetlen településőr esetén 71.500 Ft +járulékai illetve 80.000 Ft egyszeri támogatást nyújt eszközök megvásárlására (pl.: kerékpár, ruházat, mobiltelefon).

A pályázatokat 2009. szeptemberétől lehet benyújtani. A beérkezett igényekről minden hónap 20-ig döntenek.

A településőri állásra az jelentkezhet, aki érettségivel és a 26/2008. (XII. 20.) IRM rendeletben meghatározott szakképesítéssel rendelkezik. Ha nem rendelkezik az utóbbival, akkor az önkormányzat vállalja, hogy 3 hónapon belül beiskolázza.

Kérem a Tisztelt Képviselő-testületet a pályázat elindítását támogatni szíveskedjenek.

**…../2009. (X. 29.) Képviselő-testületi határozati-javaslat**

Ősi Község Önkormányzatának Képviselő-testülete pályázatot kíván benyújtani 2 fő településőrre a „felhívás a közrend és közbiztonság erősítése érdekében közterület-felügyelőket nem foglalkoztató Önkormányzatok részére.”

A Képviselő-testület megbízza Péringer Ferencné jegyzőt a pályázat megírására.

**Felelős:** Kerekes Anna polgármester

Péringer Ferencné jegyző

**Határidő:** Azonnal

Ősi, 2009. október 20.

Kerekes Anna s. k.

polgármester